Wyrōwnany piyrszy szpil ZAKSY ô Final Four Ligi Majstrōw
Po wygranej ze Jastrzymbskym Wōnglym we ćwierćfinale, we ZAKSIE radowali sie z nojsłabszego przeciwnika, na jakygo mōgli trefić we walce ô Final Four Ligi Majstrōw we siatkōwce, manszafcie VfB Friedrichshafen ze Niymiec.
Szpil napoczōn sie podug planu dlŏ siatkŏrzy ze Kandzierzyna-Koźlŏ. Piyrszego seta wygrali 25-23, drugego 25-21. Kibice ZAKSY już sie radowali ze ajnfachowej wygranej i spokojnego czekaniŏ na szpil we Friedrichshafen, ale we trzejciym secie siatkŏrze z Niymiec sie ôbudzili i to ôni radowali sie ze jego wygraniŏ 22-25. We czwŏrtym secie ôd poczōntku lepsi byli siatkŏrze ze Friedrichshafen i wygrali go tyż 22-25. Prziszło ku tie-breku, kery bōł wyrōwnany jak cołki szpil. Wygrała go ZAKSA 15-13, ale we rewanżu w Niymcach bandzie ciynżko ô awans.
Cołki szpil skōńczōł sie 3:2 (25-23, 25-21, 22-25, 22-25).
Final Four bydzie 12 i 13 maja we ruskim Kazaniu.
Foto na wiyrchu: Piotr Przyborowski / Wikimedia Commons, CC BY-SA 3.0
szl_Latn szl_Latn szl_Latn szl_Latn szl_Latn vec_Latn